E 1891 ez eas da Cincinnati da genderchel da werzhañ poltredoù ha tresadennoù. Skritelloù bruderezh a reas ivez evit Kohl & Middleton Dime Museum, betek 1900 ; dre ma ouie tresañ buan ha spis war an dro e kemeras ar boaz da sevel skritelloù dirak un engroez a dud. E-kerzh ar bloavezh kentañ ma labouras evit Kohl & Middleton e teuas Maude Léonore Dufour tre er mirdi ; ken skodeget e voe W. McCay ma z eas buan da wiskañ dilhad kran kent distreiñ hag en em ginnig dar plach 14 vloaz. Dizale ez ejont kuit da eurediñ dre guzh e Covington (Kentucky).